สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 22 พ.ย.59
23 พ.ย. 2559

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (22 พ.ย.) โดยดาวโจนส์ทำสถิติปิดที่เหนือระดับ 19,000 จุดเป็นครั้งแรก ขณะที่ดัชนี S&amp;P500 และ NASDAQ ปิดที่ระดับสูงสุดเป็นประวัติการณ์ เนื่องจากนักลงทุนยังคงเชื่อมั่นว่า นโยบายของนายโดนัลด์ ทรัมป์ ว่าที่ประธานาธิบดีสหรัฐ จะช่วยกระตุ้นภาคส่วนต่างๆในระบบเศรษฐกิจสหรัฐให้ฟื้นตัวขึ้น พร้อมกับคาดการณ์ว่า เศรษฐกิจสหรัฐมีความแข็งแกร่งพอที่จะปรับตัวกับการปรับขึ้นอัตราดอกเบี้ยที่อาจจะเกิดขึ้นในเดือนหน้า
ดัชนีเฉลี่ยอุตสาหกรรมดาวโจนส์ปิดที่ 19,023.87 จุด เพิ่มขึ้น 67.18 จุด หรือ +0.35% ดัชนี S&amp;P500 ปิดที่ 2,202.94 จุด เพิ่มขึ้น 4.76 จุด หรือ +0.22% ดัชนี NASDAQ ปิดที่ 5,386.35 จุด เพิ่มขึ้น 17.49 จุด หรือ +0.33%
 
ตลาดหุ้นยุโรปปิดบวก เมื่อคืนนี้ (22 พ.ย.) โดยได้รับแรงหนุนจากหุ้นกลุ่มเหมืองแร่ที่ปรับตัวขึ้นติดต่อกัน 2 วันทำการ นอกจากนี้ ตลาดหุ้นยุโรปยังได้รับปัจจัยบวกจากการดีดตัวขึ้นอย่างแข็งแกร่งของตลาดหุ้นนิวยอร์ก โดยดัชนีดาวโจนส์ทะยานขึ้นปิดเหนือระดับ 19,000 จุดเป็นครั้งแรกเมื่อคืนนี้
ดัชนี Stoxx Europe 600 ปรับตัวขึ้น 0.2% ปิดที่ 341.02 จุด
ดัชนี DAX ตลาดหุ้นเยอรมันปิดที่ 10,713.85 จุด เพิ่มขึ้น 28.72 จุด หรือ +0.27% ดัชนี CAC-40 ตลาดหุ้นฝรั่งเศสปิดที่ 4,548.35 จุด เพิ่มขึ้น 18.77 จุด หรือ +0.41% ดัชนี FTSE 100 ตลาดหุ้นลอนดอนปิดที่ 6,819.72 จุด เพิ่มขึ้น 41.76 จุด หรือ +0.62%
 
ตลาดหุ้นลอนดอนปิดปรับตัวขึ้น เมื่อคืนนี้ (22 พ.ย.) เพราะได้รับแรงหนุนจากแรงซื้อหุ้นกลุ่มเหมืองแร่ หลังจากที่ราคาสินค้าโภคภัณฑ์ปรับตัวเพิ่มขึ้น
ดัชนี FTSE 100 ปิดปรับตัวขึ้น 41.76 จุด หรือ 0.62% แตะที่ 6,819.72 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบ เมื่อคืนนี้ (22 พ.ย.) หลังจากมีรายงานว่า อิหร่านและอิรักได้แสดงท่าทีลังเลที่จะให้ความร่วมมือในข้อตกลงการปรับลดกำลังการผลิตของกลุ่มประเทศผู้ส่งออกน้ำมัน (โอเปก) ก่อนที่การประชุมโอเปกจะมีขึ้นในวันที่ 30 พ.ย.นี้
สัญญาน้ำมันดิบ WTI ส่งมอบเดือนม.ค.ลดลง 21 เซนต์ หรือ 0.4% ปิดที่ 48.03 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค.ขยับขึ้น 22 เซนต์ หรือ 0.5% ปิดที่ 49.12 ดอลลาร์/บาร์เรล
 
สัญญาทองคำตลาดนิวยอร์กปิดบวก เมื่อคืนนี้ (22 พ.ย.) โดยทองคำปรับตัวขึ้นติดต่อกัน 2 วันทำการ เพราะได้แรงหนุนจากสกุลเงินดอลลาร์ที่อ่อนค่าลงเมื่อเทียบกับยูโรและเยน อย่างไรก็ตาม นักลงทุนยังคงระมัดระวังการซื้อขาย หลังจากมีสัญญาณบ่งชี้ว่า ธนาคารกลางสหรัฐ (เฟด) มีแนวโน้มที่จะปรับขึ้นอัตราดอกเบี้ยในการประชุมเดือนหน้า
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 1.4 ดอลลาร์ หรือ 0.12% ปิดที่ระดับ 1,211.20 ดอลลาร์/ออนซ์
สัญญาโลหะเงินส่งมอบเดือนธ.ค.เพิ่มขึ้น 11.1 เซนต์ หรือ 0.67% ปิดที่ 16.632 ดอลลาร์/ออนซ์
สัญญาพลาตินัมส่งมอบเดือนม.ค.เพิ่มขึ้น 6.5 ดอลลาร์ หรือ 0.69% ปิดที่ 943 ดอลลาร์/ออนซ์
สัญญาพัลลาเดียมส่งมอบเดือนธ.ค.เพิ่มขึ้น 17.70 ดอลลาร์ หรือ 2.4% ปิดที่ 744.25 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลเยนและยูโร ในการซื้อขายที่ตลาดนิวยอร์กเมื่อคืนนี้ (22 พ.ย.) เนื่องจากนักลงทุนเทขายทำกำไร หลังจากดอลลาร์แข็งค่าขึ้นอย่างมากในช่วงก่อนหน้านี้
ดอลลาร์สหรัฐอ่อนค่าลงเมื่อเทียบกับเยนที่ระดับ 111.23 เยน จากระดับ 111.25 เยน และเพิ่มขึ้นเมื่อเทียบฟรังก์สวิส ที่ระดับ 1.0119 ฟรังก์ จากระดับ 1.0107 ฟรังก์ ในขณะที่ขยับขึ้นเมื่อเทียบดอลลาร์แคนาดาที่ระดับ 1.3448 ดอลลาร์แคนาดา จากระดับ 1.3448 ดอลลาร์แคนาดา
เงินยูโรแข็งค่าขึ้นเมื่อเทียบดอลลาร์สหรัฐ ที่ระดับ 1.0616 ดอลลาร์สหรัฐ จากระดับ 1.0600 ดอลลาร์สหรัฐ ในขณะที่เงินปอนด์ลดลงแตะระดับ 1.2396 ดอลลาร์สหรัฐ จากระดับ 1.2466 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7395 ดอลลาร์สหรัฐ จากระดับ 0.7348 ดอลลาร์สหรัฐ